मीटिंग के बाद जैसे ही सिद्धू मंदिर से बाहर निकले वहां एकत्रित भीड़ में एक सांड घुस आया। इस दौरान सांड को नवजोत सिंह सिद्धू की तरफ आता देख गनमैनों ने फुर्ती दिखाते हुए उन्हें एक तरफ खींच लिया। जिस समय यह घटना हुई सिद्धू दुर्ग्याणा मंदिर से बाहर निकलकर जूते पहन रहे थे। मंदिर के प्रवेश द्वार की बाईं तरफ से सांड भीड़ में घुस आया। सांड को देखकर लोगों में अफरा-तफरी मच गई। इस हादसे में कुछ लोगों को चोटें भी आई हैं। लोगों में यह सवाल पैदा हो गया है कि एकाएक भीड़ में सांड कहां से घुस आया। कहीं यह किसी साजिश का हिस्सा तो नहीं कि जब सिद्धू मंदिर से बाहर निकल रहे होंगे तब सांड छोड़ा या उसे उकसाया जाए। पता चला है कि जब सिद्धू जूते पहन रहे थे तो एक व्यक्ति ने सांड को पीछे से मारा जिस कारण वह भीड़ में घुस गया।